***Приложение И***

**АДМИНИСТРАТИВЕН ДОГОВОР**

**за предоставяне на безвъзмездна финансова помощ по програма**

**„Научни изследвания, иновации и дигитализация за интелигентна трансформация“ 2021-2027 г.**

**Процедура чрез директно предоставяне на конкретен бенефициент**

**BG16RFPR002-1.007 „Платформа за сътрудничество между висшите училища, изследователските организации и бизнеса чрез надграждането на Регистър за научната дейност, Регистър на академичния състав и Българския портал за отворена наука“**

1. **Настоящият договор се сключва на основание чл. 45, ал. 2 от Закона за управление на средствата от европейските фондове при споделено управление** (ЗУСЕФСУ) във връзка с постъпило проектно предложение в ИСУН №, …....................................................................... и т. ........ от Оценителен доклад, одобрен с решение за предоставяне на безвъзмездна финансова помощ (което се обективира в настоящия административен договор съгласно чл. 45, ал. 1, т. 1 и ал. 2 от ЗУСЕФСУ)

между

…………………………………………………….., Главен директор на Главна дирекция „Европейски фондове за конкурентоспособност“, Министерство на иновациите и растежа, в качеството му на Ръководител на управляващия орган на ПРОГРАМА „Научни изследвания, иновации и дигитализация за интелигентна трансформация“ 2021-2027 г. (ПНИИДИТ), съгласно заповед ……………………

и

Националeн център за информация и документация със седалище гр. София 1125, бул. „Доктор Г. М. Димитров“ 52 A, представляван от……………………………………………………………………………….

1. **Страните по договора се споразумяха за следното:**

2.1. Ръководителят на управляващия орган предоставя на бенефициента Националeн център за информация и документация със седалище гр. София 1125, бул. „Доктор Г. М. Димитров“ 52 A, безвъзмездна финансова помощ в максимален размер до…................................................................, която представлява 100 % от общите допустими разходи по проекта, съобразно т. „Бюджет“ от Приложение І по процедура BG16RFPR002-1.007 „Платформа за сътрудничество между висшите училища, изследователските организации и бизнеса чрез надграждането на Регистър за научната дейност, Регистър на академичния състав и Българския портал за отворена наука“, Приоритет 1 „Устойчиво развитие на българската научно-изследователска и иновационна екосистема“, Специфична цел RSO1.1. Развитие и засилване на капацитета за научни изследвания и иновации и на внедряването на модерни технологии (ЕФРР)., програма „Научни изследвания, иновации и дигитализация за интелигентна трансформация“ за изпълнение на проектно предложение № …… (*номер от ИСУН*) „Платформа за сътрудничество между висшите училища, изследователските организации и бизнеса чрез надграждането на Регистър за научната дейност, Регистър на академичния състав и Българския портал за отворена наука“

2.2 Проект „Платформа за сътрудничество между висшите училища, изследователските организации и бизнеса чрез надграждането на Регистър за научната дейност, Регистър на академичния състав и Българския портал за отворена наука“ е:

* на стойност съгласно т. „Бюджет“ от Приложение I;
* с основни дейности, посочени в т. „План аз изпълнение/дейности по проекта“ от Приложение I;
* с индикатори за изпълнение (показатели за краен продукт) съгласно т. „Индикатори“ от Приложение I;
* с индикатори (показатели) за резултат съгласно т. „Индикатори“ от Приложение I.

2.3. На Бенефициента ще бъде предоставена безвъзмездна финансова помощ съгласно условията на този договор и приложенията към него, за които Бенефициентът декларира, че познава и приема. Окончателната сума на безвъзмездната финансова помощ се определя при спазване на разпоредбите на чл. 15 и чл. 16 от Приложение II към настоящия договор.

2.4. Бенефициентът приема отпуснатата безвъзмездна финансова помощ и се задължава да изпълни всички произтичащи от договора и неговите приложения, задължения.

2.5. Срокът/периодът за изпълнение на проекта е съгласно посоченото в т. 1 „Основни данни“ от Приложение I към настоящия договор, считано от датата на сключване на настоящия договор, но не повече от максималния срок, предвиден в т. 18 от Условията за кандидатстване по процедура за директно предоставяне BG16RFPR002-1.007 „Платформа за сътрудничество между висшите училища, изследователските организации и бизнеса чрез надграждането на Регистър на научната дейност, Регистър на академичния състав и Българския портал за отворена наука“.

2.6.Бенефициентът изпълнява проекта съгласно одобреното проектно предложение ..................................................... (*посочва се номер от ИСУН, от модул „Договори“*), условия за кандидатстване и условия за изпълнение по процедура за директно предоставяне BG16RFPR002-1.007 „Платформа за сътрудничество между висшите училища, изследователските организации и бизнеса чрез надграждането на Регистър за научната дейност, Регистър на академичния състав и Българския портал за отворена наука“.

2.7. Бенефициентът се задължава в 20 дневен срок от сключването на настоящия договор да уведоми Управляващия орган за банковата сметка с Финансова идентификационна форма, по която ще бъдат извършвани плащанията съгласно посоченото в чл. 3.3.

2.8. В случай на промяна в банковата сметка по чл. 2.7, бенефициентът се задължава в срок не по-дълъг от 5 дни да уведоми Управляващия орган за промяната с нова Финансова идентификационна форма.

**3. Техническо и финансово отчитане и условия за плащане**

3.1 Исканията за междинно/окончателно плащане се подкрепят с представяне на междинни/финални отчети, които се състоят от техническа и финансова част в съответствие с чл. 2.6 и чл. 2.7 от Приложение II към настоящия договор.

3.2 Междинни и окончателни плащания се правят на базата на действително извършени и платени разходи.

3.3 Плащанията ще бъдат извършени по следния начин:

**Вариант 1:**

**Авансово плащане** в размер на не повече от 20 % от сумата по чл. 2.1 от Договора при представяне на:

* финансова идентификационна форма

След представяне на посочения документ, се превежда размерът на авансовото плащане по банкова сметка на бенефициента, открита за целите на проекта. Бенефициентът може да използва средствата по тази сметка съгласно условията, определени в договора за откриването й.

Авансовото плащане се извършва в двуседмичен срок от датата на постъпване на искането за плащане в Управляващия орган, при спазване на условията на Глава V, Раздел II, чл. 61 от ЗУСЕФСУ и действащите нормативни актове за правилата за плащане, верификация и счетоводно отчитане на разходите към момента на изпълнение на Административния договор за безвъзмездна финансова помощ (АДБФП).

**Междинни плащания** в размер на стойността на безвъзмездната помощ, изчислена като се приложи процентът, посочен в чл. 2.1. от Договора, към общите верифицирани разходи за периода. Междинните плащания се извършват след одобрението на междинния отчет, в съответствие с чл. 2.6 и чл. 2.7 от Приложение II към настоящия договор, придружен с искане за междинно плащане, при спазване условията на Глава V, Раздел II, чл. 60, 62, 63 и 64, ал. 1 от ЗУСЕФСУ и действащите нормативни актове за правилата за плащане, верификация и счетоводно отчитане на разходите към момента на изпълнение на АДБФП.

Общият размер на авансовите и междинните плащания може да е до 95 % от стойността на безвъзмездната финансова помощ за бенефициент от централната администрация на изпълнителната власт, когато утвърдените разходи по бюджета на първостепенния разпоредител, в чиято структура е бенефициентът, са по-високи от размера на отпуснатите авансови плащания.

**Окончателно плащане** в размер на разликата между общата стойност на безвъзмездната помощ, изчислена като се приложи процентът, посочен в чл. 2.1 от Договора, към общите верифицирани разходи за отчетния период и сумата на изплатения аванс, и междинните плащания. Окончателното плащане се извършва след одобрението на финалния отчет в съответствие с чл. 2.6 и чл. 2.7 от Приложение II към настоящия договор, придружен с искане за плащане на остатъка, при спазване условията на Глава V, Раздел II, чл. 60, 62, 63 и 64, ал. 1 от ЗУСЕФСУ и действащите нормативни актове за правилата за плащане, верификация и счетоводно отчитанена разходите към момента на изпълнение на АДБФП.

Бенефициентът е отговорен за верифициране на разходите по проекта при спазване на условията на действащите нормативни актове към момента на изпълнение на АДБФП. В случай на изменение на нормативните актове, измененията се прилагат между страните от влизането им в сила.

**Вариант 2: (междинни плащания и окончателно плащане)**

**Междинни плащания** в размер на стойността на безвъзмездната помощ, изчислена като се приложи процентът, посочен в чл. 2.1 от Договора, към общите верифицирани разходи за периода. Междинните плащания се извършват след одобрението на междинния/те отчет/и, в съответствие с чл. 2.6 и чл. 2.7 от Приложение II към настоящия договор, придружен с искане за междинно плащане по образец, при спазване условията на Глава V, Раздел II, чл. 60, 62, 63 и 64, ал. 1 от ЗУСЕФСУ и действащите нормативни актове за правилата за плащане, верификация и счетоводно отчитане на разходите към момента на изпълнение на АДБФП.

**Окончателно плащане** в размер на разликата между общата стойност на безвъзмездната помощ, изчислена като се приложи процентът, посочен в чл. 2.1. от Договора, към общите верифицирани разходи за отчетния период и сумата на междинните плащания. Окончателното плащане се извършва след одобрението на финалния отчет в съответствие с чл. 2.6 и чл. 2.7 от Приложение II към настоящия договор, придружен с искане за плащане на остатъка, при спазване условията на Глава V, Раздел II, чл. 60, 62, 63 и 64, ал. 1 от ЗУСЕФСУ и действащите нормативни актове за правилата за плащане, верификация и счетоводно отчитане на разходите към момента на изпълнение на АДБФП.

**Вариант 3: (само окончателно плащане)**

**Окончателно плащане** в размер на общата стойност на безвъзмездната помощ, изчислена като се приложи процентът, посочен в чл. 2.1. от Договора, към общите верифицирани разходи. Окончателното плащане се извършва след одобрението на финалния отчет в съответствие с чл. 2.6 и чл. 2.7 от Приложение II към настоящия договор, придружен с искане за плащане на остатъка, при спазване условията на Глава V, Раздел II, чл. 60, 62, 63 и 64, 1 от ЗУСЕФСУ и действащите нормативни актове за правилата за плащане, верификация и счетоводно отчитане на разходите към момента на изпълнение на АДБФП.

3.4. В рамките на срока по чл. 14.7. и 14.8. от Приложение II към настоящия договор във връзка с чл. 14.5. от Приложение II към настоящия договор, когато извършени и верифицирани от бенефициента разходи впоследствие бъдат признати за недопустими от счетоводен, одитиращ или друг контролиращ орган, същите подлежат на възстановяване от бенефициента, съгласно чл. 16 от Приложение II към настоящия договор. За целите на верификацията от страна на бенефициента, същият подава декларация за допустимост на разходите при представяне на междинен и/или финален отчет заедно с искането за плащане.

3.5. **Адреси за контакти:**

3.5.1. Kореспонденцията, свързана с настоящия договор, трябва да бъде в писмена форма, да съдържа номера на Договора за безвъзмездна финансова помощ и наименованието на Проекта, и трябва да бъде изпращана посредством „Информационната система за управление и наблюдение на Структурните инструменти на ЕС в България (ИСУН).

3.5.2. В допълнение, двете страни по Административния договор за предоставяне на безвъзмездна финансова помощ могат да осъществяват контакт и на следните адреси:

За Управляващия орган:

гр. София 1000, ул. „6-ти септември“ № 21

За Бенефициента

гр. София 1125, бул. „Доктор Г. М. Димитров“ 52 A

3.6. **Приложения:**

3.6.1. Следните документи представляват Приложения към настоящия Административен договор за предоставяне на безвъзмездна финансова помощ и са неразделна част от него:

Приложение I: Описание на Проекта (Формуляр за кандидатстване, прикачен в ИСУН).

Приложение II: Общи условия към финансираните по програма „Научни изследвания, иновации и дигитализация за интелигентна трансформация“ 2021-2027 към административен договор за предоставяне на безвъзмездна финансова помощ, прикачен в ИСУН.

Приложение III: Декларация за нередности, прикачена в ИСУН.

Приложение IV: Декларация за конфликт на интереси, прикачена в ИСУН.

3.6.2. В случай на противоречие между разпоредбите на Приложенията и тези на Договора, с предимство се прилагат разпоредбите на Договора. В случай на противоречие между разпоредбите на Приложение II и тези на другите приложения към настоящия договор, с предимство се прилагат разпоредбите на Приложение II към настоящия договор.

3.7. Други условия, отнасящи се до Проекта

3.7.1. Чл. 1.5 от Приложение II към настоящия договор се допълва, както следва:

3.7.1.1. При избор на изпълнител/и Бенефициентът задължително прилага разпоредбите на националното законодателство за условията и реда за определяне на изпълнител от страна на бенефициенти на договорена безвъзмездна финансова помощ от Eвропейските фондове за споделено управление. Всички указания, давани от Управляващия орган във връзка с изпълнението на административните договори за безвъзмездна финансова помощ, са задължителни за бенефициентите.

3.7.1.2. При нарушения на националното законодателство в областта на обществените поръчки (ЗОП), се налагат финансови корекции по реда и при условията на приложимото национално и европейско законодателство за определяне на финансови корекции, които се прилагат спрямо разходите, свързани с изпълнението на програмите, съфинансирани от Eвропейските фондове за споделено управление.

3.7.2. Член 1.8 буква „в“ от Приложение II се изменя така:

Предвид букви а) и б), бенефициентът следва да предоставя стоки и/или услуги при равни пазарни условия без нарушаване правилата на конкуренцията и/или при спазване на съответните правила за държавни/минимални помощи.

3.7.3. По препоръка на национални и европейски контролни и/или одитни органи и/или на база свои проверки Управляващият орган може да определи финансови корекции във връзка с индивидуални или системни нередности, както и в случаите, когато това е предвидено в националното законодателство и в съответните насоки на ЕК.

Бенефициентът се задължава да сключи договорите с изпълнители до 12 месеца от датата на влизане в сила на договора за предоставяне на финансовата помощ. Срокът спира да тече в случаите на обжалване на процедурите за определяне на изпълнител или при прекратяване на обявените процедури. Неспазването на посочения срок може да доведе до прекратяване на договора за безвъзмездна помощ.

Посоченият срок спира да тече при прекратяване на обявените процедури.

При условие, че случаите на прекратяване на процедурите поставят под риск усвояването на средствата от програмата, Управляващият орган може да прекрати едностранно договора за безвъзмездна помощ.

3.7.4. Член 1.11 от Приложение II се допълва така:

В случаите, когато крайни ползватели на помощта са предприятия и се разработват правила за участие, те трябва да са съобразени с правилата, изложени в Приложение К.1 (Условия за допустимост на крайни получатели по процедурата) към настоящия договор.

3.7.5. Член 11 от Приложение II се допълва така:

Управляващият орган има право да прекрати договора без да изплаща, каквито и да било обезщетения в случай на решение на Европейската комисия, с което безвъзмездната помощ, предмет на настоящия договор, представлява несъвместима държавна помощ.

3.7.6. Член 16 от Приложение II се допълва така:

Процедурата за възстановяване по чл. 16 се прилага и в случаите на:

а) възстановяване на разликата между действително платените от Управляващия орган разходи и максимално допустимия размер на помощта без значение от размера на счетоводно отчетените разходи;

б) възстановяване в случаите по чл. 9 без значение от размера на счетоводно отчетените разходи.

**4. Условия за възстановяване на предоставена финансова подкрепа под формата на възстановима помощ:**

*(Информацията се попълва, когато е приложимо в случаите по чл. 4, ал. 2 от ЗУСЕФСУ)*

*Неприложимо*

**5. Информация, че безвъзмездната финансова помощ има характер на допустима държавна или минимална помощ, с посочване на акта на Европейския съюз, съгласно който се предоставя или одобрява**

*Неприложимо*

**6**. **Неизпълнение на индикатори**

**6.1**.Управляващият орган ще наложи финансова корекция на процент от верифицирания размер на безвъзмездната финансова помощ при неизпълнение на индикаторите по проекта, посочени в раздел „Индикатори“ на Формуляра за кандидатстване в съответствие с Наредбата за посочване на нередности, представляващи основания за извършване на финансови корекции, и процентните показатели за определяне размера на финансовите корекции по реда на Закона за управление на средствата от Европейските фондове при споделено управление.

**6.2**. Изчислението на постигнатия процент изпълнение за всеки конкретен индикатор се извършва като отношение между реално постигнатата му стойност спрямо заложената целева стойност.

6.3. Размерът на определената финансова корекция и процентните показатели за определяне размера на финансовите корекции ще се изчисляват съгласно посоченото в Приложение 2, т. 6 ПМС № 57 от 28 март 2017 г. за приемане на Наредба за посочване на нередности, представляващи основания за извършване на финансови корекции, и процентните показатели за определяне размера на финансовите корекции по реда на Закона за управление на средствата от Европейските фондове при споделено управление.

**7.** **Одобреният проект и документите по чл. 26, ал. 1 от ЗУСЕФСУ, в частта, определяща условията за изпълнение, са неразделна част от настоящия договор.**

При промяна на приложимото национално или общностно законодателство, страните се задължават да изменят клаузите по настоящия договор съгласно тази промяна.

За неуредените в настоящия договор въпроси се прилагат разпоредбите на действащото българско и общностно законодателство.

**РЪКОВОДИТЕЛ НА УПРАВЛЯВАЩИЯ ОРГАН**

**…………………………**

[подпис]

[дата]

**ЗА БЕНЕФИЦИЕНТА**

**…………………………**

[подпис]

[дата]